שאנל מילר

שאנל אליזבת מילר (נולדה ב-12 ביוני 1992) היא סופרת ואמנית אמריקאית.

== ביוגרפיה ==
שאנל מילר נולדה בשנת 1992<ref name=":1"></ref><ref name="Whitaker"></ref> בפאלו אלטו, קליפורניה,<ref></ref> הבכורה לשתי בנות לאם סינית ואב אמריקאי. אמה היגרה מסין כדי להיות סופרת ואביה הוא פסיכולוג בדימוס.<ref></ref><ref></ref><ref></ref> מילר סיימה את לימודיה העל יסודיים בשנת 2010.<ref></ref><ref></ref> היא למדה במכללה לאמנויות של אוניברסיטת קליפורניה בסנטה ברברה, וסיימה עם תואר ראשון בספרות בשנת 2014.<ref name="Whitaker" /><ref></ref>

בערב ה-17 בינואר 2015, מילר ליוותה את אחותה למסיבת אחווה באוניברסיטת סטנפורד. מאוחר יותר באותו לילה, שני סטודנטים לתואר שני בסטנפורד מצאו את מילר שוכבת על הקרקע מאחורי פח אשפה כשמעליה סטודנט נוסף מסטנפורד, ברוק טרנר בן ה-19.<ref></ref> מילר הייתה מחוסרת הכרה,<ref name="Buzzfeed 2016"></ref> רמת האלכוהול בדמה הוערכה בכ-0.22% בזמן התקיפה.<ref></ref><ref></ref> כשטרנר ניסה לברוח, הוא נתפס והוחזק על ידי שני הסטודנטים לתארים מתקדמים כשהם חיכו להגעת המשטרה.<ref></ref> טרנר נעצר והוגש נגדו כתב אישום בחמישה אישומים של תקיפה מינית, בהם לא הודה.<ref></ref> בשנת 2016 הוא הורשע בשלושה מהאישומים הללו ונידון לשישה חודשי מאסר, מה שעורר זעם ציבורי בשל הקלות בגזר הדין.<ref></ref> השופט במשפט, אהרון פרסקי, הודח שנתיים לאחר מכן.<ref></ref>

הצהרת הקורבן באורך 7,137 מילים של מילר - שכונתה במסמכי בית המשפט ובדיווחים בתקשורת בתור "אמילי דו" - פורסמה על ידי "BuzzFeed" ב-3 ביוני 2016, יום לאחר גזר דינו של טרנר, ופורסמה מחדש בכלי חדשות מרכזיים אחרים כמו "הניו יורק טיימס".<ref name="NYT Victim's Statement"></ref> הצהרתה של מילר נקראה 11 מיליון פעמים בארבעה ימים לאחר פרסומה, והפכה לוויראלית.<ref name="BBC"></ref>

ב-9 באוגוסט 2019, תוכנית הטלוויזיה "60 דקות" פרסמה ראיון עם מילר - שהחליטה לפרסם את שמה.<ref></ref> היא תיארה את סיפורה ואת ההשלכות של היותה אנונימית, ופגשה את שני הסטודנטים שעצרו את טרנר.<ref></ref> ספר הזיכרונות של מילר בשם "Know My Name: A Memoir" פורסם ב-4 בספטמבר 2019 והפך לרב מכר.<ref></ref><ref name="bookpulse"></ref><ref name="nytbestseller"></ref><ref name="wsjbest"></ref> הספר זכה בפרס חוג מבקרי הספרים הלאומי 2019 לאוטוביוגרפיות<ref></ref> ונבחר לאחד מעשרת הספרים המובילים של השנה על ידי ה"וושינגטון פוסט".<ref></ref> "הניו יורק טיימס" בחר גם בספר לרשימת "100 הספרים הבולטים של שנת 2019".<ref name="New York Times"></ref> פרס דייטון לספרות שלום בחר בספר כספר העיוני הטוב ביותר לשנת 2020.<ref></ref>

לאחר התקיפה שלה, מילר החלה ללמוד קורסי אמנות לפי המלצת הפסיכולוג שלה.<ref name=":0"></ref> בקיץ 2015, מילר למדה בשיעור הדפס בבית הספר לעיצוב ברוד איילנד בפרובידנס, רוד איילנד.<ref name=":0" />

בשנת 2020, ציור קיר שציירה מילר הופיע במוזיאון לאמנות אסייתית בסן פרנסיסקו. ציור הקיר הגבוה מציג שלוש דיורמות של דמות מצוירת, ואת המשפטים "הייתי", "אני", ו"אני אהיה".<ref name=":3" /> המוזיאון היה סגור לציבור עקב מגפת הקורונה, אם כי ציור הקיר נראה דרך החלונות הפונים לרחוב הייד.<ref name=":3"></ref>

== הכרה ==
סיפור התקיפה של מילר והתיק המשפטי "הציתו דיון כלל-ארצי על תקיפות מיניות בקמפוסים של אוניברסיטאות ומכללות וכיצד לא נשמעים לקורבנות",<ref name="Heavy"></ref><ref></ref> ו"הפכו לחלק מהוויכוחים האינטנסיביים סביב אונס, סקסיזם והתנהגות מינית בלתי הולמת בשנים האחרונות", כולל תנועת Me Too.<ref name="NYT Aug 2019"></ref>

ב-1 בנובמבר 2016, מגזין "גלמור" הכתיר את מילר, אז ידועה רק בתור אמילי דו, כאשת השנה על כך ש"שינתה את השיחה על תקיפה מינית לנצח", תוך ציון שהצהרת ההשפעה שלה נקראה יותר מ-11 מיליון פעמים.<ref name="glamour"></ref> מילר השתתפה בטקס הענקת הפרס בעילום שם.<ref name=":2"></ref> היא קיבלה את הפרס על הבמה בנובמבר 2019 לאחר פרסום ספרה. היא נשאה שיר בטקס שבו דיברה לרווחתם של נפגעי תקיפה מינית.<ref></ref> היא הופיעה ברשימת טיים 100 נקסט של מגזין טיים.<ref></ref> בשנת 2019, אוניברסיטת סטנפורד התקינה שלט בקמפוס להנצחת התקיפה.<ref>[https://www.paloaltoonline.com/news/2019/11/12/facing-public-pressure-stanford-decides-to-install-plaque-with-chanel-millers-words Facing public pressure, Stanford decides to install plaque with Chanel Miller's words] 2019</ref>

== קישורים חיצוניים ==
* 
* [https://www.buzzfeednews.com/article/katiejmbaker/heres-the-powerful-letter-the-stanford-victim-read-to-her-ra הצהרת הקורבן של מילר]

== הערות שוליים ==

קטגוריה:סופרות אמריקאיות
קטגוריה:כותבות זיכרונות
קטגוריה:בוגרות אוניברסיטת קליפורניה בסנטה ברברה
קטגוריה:בוגרי אוניברסיטת קליפורניה בסנטה ברברה
קטגוריה:קורבנות פשע בארצות הברית
קטגוריה:נפגעי ונפגעות תקיפות מיניות
קטגוריה:אמריקאיות ממוצא סיני
קטגוריה:סן פרנסיסקו: אישים
קטגוריה:קליפורניה: אישים
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1992
קטגוריה:אמריקאים שנולדו ב-1992